ky ky ru ky ru ky ky ky ru ky ky ky ky ky ky ky ba ky kk ky ky ky mn ky ky bg ky ky ky ky ru ru ky ky ky hu ky ky ky ky ky ru ru ru ru ky ky kk ky ky ky ky ky ru ky ky ky ky ky ba ky ky ky ky ky ky ky ky ky ky ky ky ky ky ky ky ky ru ky hbs_cyr ru ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ru ky ky ru ky ky kk kk fr ru uk hbs_cyr ru ru ru ru en sv fr de de fr fr fr sv en fr en ja fr de fr es nb fr de en en sv de de fr en fr it fr en en en en en ky ky de ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ru ru ky ky ky ky ky ky ky ky ru ky uk ky ky
2018-жылдын 6 айында мамлекеттик бюджеттин киреше бөлүгү 103,5 пайызга аткарылды — Жаңылыктар — Кыргыз Республикасынын Финансы министрлиги
Анонстор, маалымат жыйындары жана талкуулар
Жеке кабыл алууга жазылуу тартиби
Мамлекеттик бюджеттин аткарылышы тууралуу ар айлык отчёттор
Мамлекеттик бюджеттин аткарылышына жарым жылдык сереп
Жергиликтүү бюджеттердин аткарылышы тууралуу отчёттор
Бюджеттин аткарылышына мониторинг жүргүзүү
Түрткү берүүчү (үлүштүк) гранттар
МТАС (маалыматтарды таркатуунун атайын стандарты)
Аукциондор боюнча жыйынтыктар жана отчёттор
Кредиттик макулдашуулардын электрондук китепканасы
Бухэсеп, финотчёт жана ички аудит
Бухгалтердик эсеп, финансылык отчёт
Бош кызмат орундары тууралуу жарыялар
Семинарлар жана квалификацияны жогорулатуу курстары
ЧУАнын долбоорлорун коомдук талкуулоо
Ченемдик укуктук актылардын долбоорлору
Коррупцияга каршы күрөшүү жаатындагы ченемдик укуктук актылар
Коррупцияга каршы күрөшүү жаатындагы ведомстволук пландар
МФБны башкаруунун коррупцияга каршы моделин киргизүү боюнча план
КР МФнын коррупция менен күрөшүү боюнча стамбулдук иш-аракеттер планы
Коррупцияга каршы күрөшүү жаатындагы чаралардын аткарылышы тууралуу отчёттор жана маалыматтар
Коррупцияга каршы күрөшүү жаатында ЖКИ менен меморандумдар
Жарандардын кайрылууларын кароонун жыйынтыктары
Коомдук кенештин иш планы
Жарандык коом менен иштешүү
« Апрель 2019 »
Башкы бет Жаңылыктар Жаңылыктар
2018-жылдын 6 айында мамлекеттик бюджеттин киреше бөлүгү 103,5 пайызга аткарылды — Жаңылыктар — Кыргыз Республикасынын Финансы министрлиги
Борбордук казыналыктын 2018-жылдын январь-июнь айлары үчүн болжолдуу маалыматы боюнча, мамлекеттик бюджеттин кирешелеринин жалпы көлөмү 70 млрд 45,9 млн сомду же белгиленген пландык тапшырманын 103,5 пайызын түздү (ашыкча аткарылган сумма – 2 млрд 343 млн сом). Былтыркы жылдын тийиштүү мезгилине салыштырмалуу бюджеттин жалпы кирешелери салыктык кирешелердин түшүүлөрү өскөндүгүнө байланыштуу 0,3 пайызга же 198,4 млн сомго өстү.
Мамлекеттик инвестициялардын гранттарын жана атайын эсептердин каражаттарын эсепке албаганда, жалпы киреше планы 105,3 пайызга аткарылды. Былтыркы жылдын ушул мезгилине салыштырмалуу жалпы киреше көлөмү, мамлекеттик инвестициялардын гранттарын жана атайын эсептердин каражаттарын кошпогондо, 868,5 млн сомго же 1,4 пайызга көбөйдү.
Каралган мезгилде салыктык кирешелердин көлөмү 55 млрд 538,3 млн сомду же пландын 103,6 пайызын түздү (ашыкча аткарылган сумма – 1 млрд 916,7 млн сом). Өткөн жылдын тийиштүү мезгилине салыштырмалуу салыктык кирешелер 8 млрд 496,3 млн сомго же 18,1 пайызга өстү.
Мамлекеттик бажы кызматы тарабынан отчёттук мезгилде 20 млрд 16 млн сом өлчөмүндөгү салыктар жана төлөмдөр чогултулду же пландын 109,7 пайызы камсыз кылынды (ашыкча аткарылган сумма – 1 млрд 777,3 млн сом). Былтыркы жылдын ушул мезгилине карата түшүүлөрдүн өсүш темпи 134,2 пайызды түздү.
Булактардын түрлөрү боюнча алганда, бажы төлөмдөрү боюнча пландын аткарылышы төмөнкүдөй болду:
- Кыргыз Республикасынын аймагына үчүнчү өлкөлөрдөн ташылып келинген товарларга кошумча нарк салыгы (КНС) боюнча түшүүлөр 11 млрд 385,4 млн сомду түздү же план 118,5 пайызга аткарылды, өткөн жылдын ушул мезгилине салыштырмалуу түшүүлөр 1,5 эсеге өстү;
- Кыргыз Республикасынын аймагына үчүнчү өлкөлөрдөн ташылып келинген товарларга акциздик салык боюнча түшүүлөр 75,7 млн сомду же пландын 103 пайызын түздү, былтыркы жылдын ушул мезгилине салыштырмалуу салыктын түшүүлөрү 16,7 пайызга өстү;
- эл аралык соодага салыктар боюнча түшүүлөр 8 млрд 537,2 млн сомду түзүп, пландык көрсөткүч 99,7 пайызга аткарылды (2017-жылдын тийиштүү фактысына карата өсүш темпи – 114,8 %), анын ичинде ЕАЭБдин алкагындагы ташып келүү бажы алымдары боюнча 7 млрд 793,4 млн сом (2017-жылдын тийиштүү фактысына карата өсүш темпи – 111,9 %) келип түштү.
Отчёттук мезгилде Мамлекеттик салык кызматы тарабынан 37 млрд 513,5 млн сом суммасында киреше чогултулуп, пландык көрсөткүч 101,3 пайызга аткарылды. Кумтөрдү эсепке албаганда, план 101,5 пайызга орундалды. Былтыркы жылдын тийиштүү деңгээлине салыштырмалуу МСКнын кирешелери 11,5 пайызга же 3 млрд 881,7 млн сомго өстү. Кумтөрдү эсепке албаганда, түшүүлөр 14,7 пайызга же 4 млрд 444,7 млн сомго өстү.
МСКнын салыктык кирешелери 35 млрд 522,3 млн сомду же пландын 100,4 пайызын түздү. ЕАЭБдин алкагындагы кыйыр салыктарды эсепке албаганда, МСКнын салыктык кирешелери 23 млрд 423,2 млн сомду түздү. Пландык көрсөткүч 100,2 пайызга аткарылды. Өткөн жылдын бирдей мезгилине салыштырмалуу МСКнын салыктык кирешелеринин түшүүсү, ЕАЭБдин алкагындагы кыйыр салыктарды эсепке албаганда, 6,3 пайызга же 1 млрд 382,2 млн сомго өстү.
Салык агенти тарабынан төлөнүүчү киреше салыгынын иш жүзүндө чогултулушу 4 млрд 785,3 млн сомду түзүп, пландык көрсөткүч 99,8 пайызга аткарылды. Былтыркы жылдын тийиштүү мезгилине салыштырмалуу салыктын түшүүсү 8,9 пайызга же 390,3 млн сомго өстү. Бул өсүш орточо айлык маянанын өсүшү менен камсыздалды.
Алсак, Улуттук статистика комитетинин маалыматтары боюнча, быйылкы жылдын январь-апрель айларында орточо айлык маяна 15 230 сомду түзгөн, бул былтыркы жылдын ушул мезгилинин көрсөткүчүнөн 7,3 пайызга көбүрөөк.
Кыргыз Республикасынын резиденттери эмес жактардын кирешелерине салыктын түшүүсү 701,5 млн сомду же пландын 97,1 пайызын түздү. Былтыркы жылдын тийиштүү мезгилине салыштырмалуу түшүүлөр 45,1 млн сомго же 6,9 пайызга өстү.
Пайдага салык боюнча фактылык түшүү 2 млрд 391,2 млн сомду же пландын 100,9 пайызын түздү. Өткөн жылдын тийиштүү көрсөткүчүнө салыштырмалуу пайдага салыктын түшүүсү 236,4 млн сомго же 11 пайызга өстү.
Патенттин негизинде салыктардын түшүүлөрү 1 млрд 240,1 млн сомду же пландын 102,2 пайызын түздү. Патенттин негизинде салыктын түшүүлөрүнүн өсүш темпи өткөн жылдын бирдей мезгилине карата 107,8 пайызды түздү.
Жер салыгы боюнча түшүүлөр жалпысынан 582,8 млн сомду түзүп, пландык көрсөткүч 102,6 пайызга аткарылды. Былтыркы жылдын тийиштүү деңгээлине салыштырмалуу түшүүлөр 7,5 пайызга же 40,9 млн сомго өстү.
Кыргыз Республикасынын аймагында өндүрүлгөн товарларга жана кызмат көрсөтүүлөргө КНСнын фактылык түшүүсү 5 млрд 743,6 млн сомду түздү же план 97,6 пайызга аткарылды. Былтыркы жылдын тийиштүү көрсөткүчүнө салыштырмалуу жыйымдар 5,4 пайызга же 294,5 млн сомго өстү.
ЕАЭБге мүчө мамлекеттерден Кыргыз Республикасынын аймагына ташылып келинген товарларга КНСнын түшүүсү отчёттук мезгилде 8 млрд 601,4 млн сомду түзүп, пландык көрсөткүч 104,9 пайызга аткарылды. Былтыркы жылдын тийиштүү мезгилине салыштырмалуу түшүүлөр 24,5 пайызга же 1 млрд 692 млн сомго өстү.
Сатуудан алынуучу салык боюнча жыйымдар 2 млрд 89,7 млн сомду түзүп, пландык көрсөткүч 100,1 пайызга аткарылды. Өткөн жылдын бирдей мезгилине салыштырмалуу түшүүлөр 8,8 пайызга жогорулады.
Кыргыз Республикасынын аймагында өндүрүлүүчү жана сатылуучу товарларга акциздик салык боюнча түшүүлөр 939,5 млн сомду түзүп, пландык көрсөткүч 88,5 пайызга орундалды. Былтыркы жылдын тийиштүү мезгилине салыштырмалуу акциздик салык жыйымдары 12,5 пайызга өстү.
ЕАЭБге мүчө мамлекеттерден Кыргыз Республикасынын аймагына ташылып келинген товарларга акциздик салык боюнча фактылык жыйымдар 3 млрд 497,6 млн сомду түздү. Пландык көрсөткүч 91,6 пайызга аткарылды. Өткөн жылдын бирдей мезгилине салыштырмалуу түшүүлөр 10,2 пайызга өстү.
Салык органдары тарабынан жер казынасын пайдалангандык үчүн салык 740,9 млн сом суммасында чогултулду же план 117,1 пайызга аткарылды. Өткөн жылдын бирдей мезгилине салыштырмалуу түшүүлөр 36,4 пайызга жогорулады.
Отчёттук мезгилде Кумтөр тарабынан дүң кирешеге салык боюнча 2 млрд 888,8 млн сом которулду (план боюнча 2 млрд 929 млн сом которулмак). Былтыркы жылдын тийиштүү деңгээлине салыштырмалуу салыктын түшүүлөрү 16,3 пайызга төмөндөдү.
Каралган мезгилде мамлекеттик бюджеттин салыктык эмес түшүүлөрү 12 млрд 510,5 млн сомду же пландын 112,1 пайызын түздү. Өткөн жылдын тийиштүү деңгээлине салыштырмалуу жыйымдар 4 млрд 67,9 млн сомго же 24,5 пайызга төмөндөдү. Түшүүлөрдүн төмөндөшү акциялардын мамлекеттик топтомуна жана Кыргыз Республикасынын Улуттук Банкынын пайдасына чегерилген дивиденддер, ижара акысы, ыктыярдуу трансферттер жана айрым мамлекеттик секторлорго гранттар ж.б. салыктык эмес кирешелер боюнча байкалды.
Расмий гранттардын түшүүлөрү 1 млрд 997,1 млн сомду түзүп, пландык көрсөткүч 68,3 пайызга аткарылды. Өткөн жылдын тийиштүү деңгээлине салыштырмалуу гранттардын түшүүлөрү 2 млрд 872,7 млн сомго төмөндөдү.
* — Милдеттүү толтуруу керек
← Быйыл жергиликтүү бюджеттердин кирешелери бир кыйла көбөйдү
6 ай ичинде мамлекеттик баалуу кагаздарды чыгаруудан республикалык бюджетке 12 млрд сом келип түштү →
Дареги: 720040, Бишкек ш., Эркиндик саябаны, 58
Электрондук кайрылууларды кабыл алуу: minfin@minfin.kg, тел. (+ 996 312) 625074
Ишеним телефону: (+ 996 312) 66 42 35
Кыргызстандын жарандары Финансы министрлигине minfin@minfin.kg электрондук почта боюнча кайрыла алышат, келген кайрылууларды карап чыгуу мөөнөтү кат жүзүндө (электрондук) кайрылуулар катталган күндөн баштап 14 күндү түзөт.
Сайт 2013-жылы ТФ "МФБПО" долбоорунун жардамы менен иштелип чыккан